برسلز میں اعلی ایرانی اور یورپی عہدیداروں کی ملاقات

ایران کے محکمہ ایٹمی توانائی کے سربراہ ڈاکٹر علی اکبر صالحی اور یورپی یونین کے امور خارجہ کی انچارج فیڈریکا موگرینی نے تہران برسلز تعاون جاری رکھنے پر اتفاق کیا ہے۔

خبر کا کوڈ: 3102

تاریخ: 28 November 2018 - 16:44

مقدس دفاع نیوز ایجنسی کی رپورٹ کے مطابق، ایران کے محکمہ ایٹمی توانائی کے سربراہ ڈاکٹر علی اکبر صالحی اور یورپی یونین کے امور خارجہ کی انچارج فیڈریکا موگرینی نے برسلز میں ایک دوسرے سے ملاقات کی جس میں باہمی تعاون کے بارے میں تفصیلی تبادلہ خیال کیا گیا۔

دونوں عہدیداروں نے ایٹمی معاہدے سے متعلق تازہ ترین صورت حال کا بھی جائزہ لیا اور اس معاہدے کے مکمل نفاذ کے لئے اپنے عزم کا اعادہ کیا۔

علی اکبر صالحی اور فیڈریکا موگرینی نے اس ملاقات میں ایران مخالف غیرقانونی امریکی پابندیوں بالخصوص نیوکلیئر سیفٹی نظام اور ادویات کی صنعت پر عائد پابندیوں پر تبادلہ خیال کیا اور انھیں ناقابل قبول قرار دیا۔

اس سے پہلے ایران کے ایٹمی توانائی ادارے کے سربراہ نے کہا تھا کہ جوہری معاہدے کے تحفظ کے لئے یورپی یونین کے پاس بہت کم وقت بچا ہے اور ایرانی عوام کے صبر کا پیمانہ لبریز ہونے کو ہے۔

پیغام کا اختتام/